Up-141/00
Natisni
Opravilna št.:
Up-141/00
Datum odločitve:
3. 7. 2001
ECLI:
ECLI:SI:USRS:2001:Up.141.00
Akt:
Ustavna pritožba A. A. zoper odločbo Ministrstva za kmetijstvo, gozdarstvo in prehrano št. 465/046/992 z dne 24. 5. 1999 v zvezi z odločbo Upravne enote Logatec št. 321-78/98 z dne 23. 2. 1998
Izrek:
Ustavna pritožba A. A. zoper odločbo Ministrstva za kmetijstvo, gozdarstvo in prehrano št. 465/046/992 z dne 24. 5. 1999 v zvezi z odločbo Upravne enote Logatec št. 321-78/98 z dne 23. 2. 1998 se zavrže.
Evidenčni stavek:
Ustavna pritožba, pred izčrpanje upravnega spora, ni dopustna, zato jo je Ustavno sodišče zavrglo.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 51., 2. al. 1. odst. 55. čl.
Opomba:
V obrazložitvi svoje odločitve se Ustavno sodišče sklicuje na svojo zadevo št. Up-261/98 z dne 13. 1. 2000, Uradni list RS, št. 6/2000 - OdlUS IX,126.
Vrsta zadeve:
ustavna pritožba
Vrsta akta:
posamični akt
Datum vloge:
25. 4. 2000
Vrsta odločitve:
sklep
Vrsta rešitve:
zavrženje
Dokument:
US20916
Up-141/00
3. 7. 2001
S K L E P
Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnik v Z. na seji dne 3. julija 2001
s k l e n i l o:
Ustavna pritožba A. A. zoper odločbo Ministrstva za kmetijstvo, gozdarstvo in prehrano št. 465/046/992 z dne 24. 5. 1999 v zvezi z odločbo Upravne enote Logatec št. 321-78/98 z dne 23. 2. 1998 se zavrže.
O b r a z l o ž i t e v
1. Z izpodbijano odločbo je Ministrstvo za kmetijstvo, gozdarstvo in prehrano kot neutemeljeno zavrnilo pritožbo pritožnika zoper odločbo Upravne enote Logatec, s katero je odločilo, da kmetija, katere solastnik je pritožnik, ni zaščitena kmetija.
2. Pritožnik navaja, da ni vložil tožbe na Upravno sodišče, ker je smatral, da je odločba nična in da je sodišče v razdružitvenem postopku ne sme in ne more uporabiti. Ker je sodišče nadaljevalo z razdružitvenim postopkom in ker naj bi ne imel nobenega rednega ali izrednega pravnega sredstva zoper nično odločbo, je vložil ustavno pritožbo. Meni, da mu je bila z izpodbijano odločbo kršena pravica do enakosti pred zakonom (drugi odstavek 14. člena Ustave).
3. Po prvem odstavku 51. člena Zakona o Ustavnem sodišču (Uradni list RS, št. 15/94 - v nadaljevanju ZUstS) se ustavna pritožba lahko vloži šele, ko so izčrpana vsa pravna sredstva. V skladu z drugim odstavkom 51. člena ZUstS lahko Ustavno sodišče izjemoma odloča o ustavni pritožbi pred izčrpanjem izrednih pravnih sredstev, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice.
Pred izčrpanjem rednih pravnih sredstev (pritožba v upravnem postopku) in upravnega spora pa ni mogoče niti izredno obravnavanje ustavne pritožbe po drugem odstavku 51. člena ZUstS. 4. Po stališču Ustavnega sodišča (sklep št. Up-261/98 z dne 13. 1. 2000, Uradni list RS, št. 6/2000 in OdlUS IX,126) namreč upravnega spora, glede na določbe Zakona o upravnem sporu (Uradni list RS, št. 50/97 in nasl. - ZUS), ni mogoče šteti za izredno pravno sredstvo v smislu 51. člena ZUstS. To pomeni, da na podlagi drugega odstavka 51. člena ZUstS tudi ni mogoče vložiti ustavne pritožbe pred izčrpanjem upravnega spora.
5. Ustavno sodišče je ustavno pritožbo zavrglo, ker pritožnik ni izčrpal sodnega varstva (upravni spor).
6. Senat Ustavnega sodišča je sprejel ta sklep na podlagi druge alinee prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko. Predsednica senata:
Milojka Modrijan